Počas prehliadky colníci a policajti zaistili malú digitálnu váhu, ktorú muži používali pri nelegálnu distribúcii drog, kryštalickú látku a rastlinnú sušinu.
Colníci a policajti chceli najskôr len skontrolovať osobné auto s michalskou poznávacou značkou, v ktorom sa viezli dvaja Michalovčania, 31-ročný Matúš M. a 26-ročný Marián D. "Pri sebe mali neznámu kryštalickú látku v papierovom obale a rastlinnú sušinu," uviedla Macíková s tým, že pri kontrole sa snažili z miesta činu utiecť. Policajti začali strieľať, po necelom kilometri sa podarilo auto zastaviť a oboch mužov zaistiť. Muži však stihli drogy počas pokusu o útek rozsypať. Následne počas noci colníci spoločne s políciou kontrolovali bytové a nebytové priestory v Michalovciach.
Muži mali svoju nelegálnu činnosť dobre premyslenú a v paneláku, kde bývali, mali vo vchode namontované bezpečnostné kamery. Policajný vyšetrovateľ oboch mužov umiestnil do cely predbežného zadržania.